text:
Kapupulang Olih: W. Suardiana
Tuah ada tuturan satua anak masawitra ajaka dadua, madan Nang Bangsing tekén I Belog. Pasawitrané koné mula sangkaning nekéng tuas, pakrubuk ajaka dadua saling silih, saling tulungin yén pét ada silih tunggil tusing ngelah tur ngelah gegaén abot. Ento mawinan Nang Bangsing ajaka I Belog setata ngenah anut yén upamiang kadi yéhé di pasoné tusing taén makléncokan buat leketné masawitra.
Kacrita I Belog anak ia sajaan buka adanné belog pesan tur tutut. Sedek dina anu ajakina koné I Belog makena bubu tekén Nang Bangsing. I Belog nyanggupin pangajak Nang Bangsingé lakar makena bubu. Ditu pesu koné dot kenehné nawang baneh ané anggona mikatin bé tekén Nang Bangsing, laut ia matakon, “Beli, beli, apa anggon baneh bubuné, turin dija anaké makena bubu?”
Mara kéto patakonné I Belog, dadi pesu jailné Nang Bangsing kapining I Belog, turin ia lantas masaut sada guyu, “Ih, Belog, yan anaké manehin bubu tusing dadi lénan tekén jaja kukus akuskusan mulu tusing dadi embuhan, tekén unti nyuhan abungkul, suba kéto kenaang lantas di pagehané!”
Buin maninné, pasemengan dégdég I Belog lantas meli ketan acééng, nyuh abungkul muah gula duang tebih. Suba genep makejang lakar jajanné, lantas lebengina, tur di subanné lebeng lantas banehina bubunné. Di subanné suud manehin, lantas koné bubuné kenaanga di pagehané.
Kacrita Nang Bangsing makena bubu, nanging di tukadé. Ané jani, suba pada suud makena bubu lantas Nang Bangsing ajaka I Belog mapitungan, kéné munyinné Nang Bangsing, “Belog, wiréh i raga ajak dadua jani suba pada makena bubu, jalan sirep selidan, tusing dadi magadang. Buin mani apang nu semengan pesan ngangkid bubu.” Kéto munyinné Nang Bangsing. Déning kéto, sajaan nu selidan koné suba I Belog pules. Suba sawatara tengah lemeng, ditu lantas Nang Bangsing bangun uli pasaréan nyemak bubunné I Belog tur telahanga daara jajanné. Di subanné telah, lantas bubunné I Belog pejunina, laut buin melahanga ngejang di tongosné i tunian. Suba kéto mulih lantas Nang Bangsing buin masaré.
Gelisin satua, suba koné makruyuk siapé mara acepok, enten lantas I Belog tur bangun ngléjat laut ia ngalih Nang Bangsing , “Nang Bangsing, Nang Bangsing, suba semengan dong jalan angkid bubuné!”
“Endén malu.” Kéto pasautné Nang Bangsing uli di pasaréan, lantas antianga koné tekén I Belog di tebénan.
Buin kejepné makruyuk siapé buin acepok, ditu buin dunduna Nang Bangsing baan I Belog, “Beli Nang Bangsing, mai suba angkid bubuné, suba lemah né.”
“Endén ké sedeng jaenné pules beliné, antosang buin aklepugan!” Kéto pasautné Nang Bangsing. Kanti ngepah koné I Belog ngantiang Nang Bangsing pules, telah awakné garang legu. Wiréh tusing tahen garang legu buin koné gubega Nang Bangsing tekén I Belog, “Jalan té énggalang angkid bubuné nyanan maluina tekén pisagané!” Kéto abetné I Belog.
Nang Bangsing bangun mapi-mapi kapupungan, kijap-kijap koné ia lantas masaut, “Ja…a…lan, jalan,” kéto abetné. Ditu lantas ajaka dadua paanjun majalan ngangkidang bubu.
Critaang mara angkida bubunné I Belog sagét bek misi tai, nanging banehné telah. Béh pedih koné basangné ia sambilanga ngrengkeng, “Né bubu apa ténénan dadi bek misi tai.” Kéto munyinné I Belog sambilanga ngediang tainé.
Kacrita mulih lantas I Belog ngaba bubu puyung. Buin akejepné teka Nang Bangsing magréndotan ngaba bubu, tur liu misi bé, ada lindung, deleg, lélé, kulen, muah ané lénan. Ditu lantas matakon I Belog tekén Nang Bangsing, “Nang Bangsing, kénkén ya dadi bek bubun icangé misi tai buina banehné telah?” Dadi masaut lantas Nang Bangsing, “Ah, da kéta baana, buin mani da ditu makena bubu, ditu laku di punyan nyuhé, tur salinin banehné. Nangka anggon baneh ané nasak abungkul!” Kéto munyinné Nang Bangsing. Sajaan koné lantas I Belog ngalih nangka nasak anggona baneh bubunné, laut kenaanga ba duur di punyan nyuhé.
Gelisang satua énggal, Nang Bangsing masi makena koné ia bubu, nanging betén nyuhé ané kenaina bubu baan I Belog, déning ditu ada tlabah ané liu misi bé. Di subanné pada suud makena bubu, lantas mulih ajaka dadua. Nganteg jumah, selidan gati suba I Belog pules jejeh kenehné tengai bangun.
Kacrita suba tengah lemeng buin lantas aliha bubunné I Belog tekén Nang Bangsing, banehné dogén juanga abana mulih tur buin ia masaré. Gelisin satua, suba koné lemah, bangun lantas I Belog, tur lantas ngangkid bubunné. Mara jemaka puyung buina banehné telah, ditu gedeg pesan koné basangné I Belog, ia ngrengkeng, “Béh, saking ja bubuné ténénan bantug, melahan suba jani tektek polonné.”
Mara ukana tekteka bubuné baan I Belog, sagét ada Kedis Selem teka uli kaja kangin, jeg macelep ka tengah bubunné. Mara kéto, ngon tur liwat kendelné I Belog, “Béh, jani ja payu maan bé, gantin i déwéké taén naar bé kedis selem.” Kéto munyinné I Belog.
Ditu lantas I Kedis Selem masaut, “Yéh Cai Belog, da Cai nampah déwéké. Yan Cai tusing nampah déwéké, apa ja idih Cai kapining i déwék, baanga ja.”
Mara kéto munyinné i kedis masaut lantas I Belog, “Masa ya kedis bisa maang ngidih apan-apan, dija nyen ngelah lud, melahan tampah dogén suba jani.” Kéto abetné I Belog. Buin masaut i kedis, “Kéné Belog, yan Cai tusing ngugu munyin icangé, né bulun icangé abut akatih lantas keberang men, kija ja pajalan bulun icangé ené nyanan tututin dogénan!” Kéto munyinné i kedis.
“Saja ya i kedis ngelah apan-apan, tegarang ja lakar tuutang buka pamunyinné.” Kéto kenehné I Belog, tur abuta lantas bulun kampidné akatih, lantas lébina kedisé. Makeber koné lantas I Kedis Selem ngaja kanginang.
Di subanné kéto, lantas keberanga bulun kedisé ané abuta tekén I Belog, sajaan ngapirpir pajalanné ngaja kanginang. Ento lantas tutuga baan I Belog. Mara adéng pajalanné I Belog, bulun kedisé adéng koné masi pakeberné. Mara I Belog ngangsarang, bulun kedisé bareng gangsar. Kéto dogén koné buat pajalanné I Belog muah bulun kedisé.
Kacrita suba joh pajalanné I Belog nututin pakeberné i bulun Kedis Selem, sagét koné ia nepukin puri melah pesan. Neked di jaban kori agungé kancit ilang koné bulun kedisé totonan. Ditu lantas ibuk kenehné I Belog tur ngrengkeng padidi buka kéné, “Ah, saking ja mula kedis jail ténénan, déwéké belog-beloga, jani mara neked dini ilang polonné, déwéka tuara ja mabekel nyang akéténg, kalud jani basangé suba seduk.” Kéto abetné I Belog. Kabenengan dugasé totonan ada koné parekan Anaké Agung ané nuénang puriné ento, ningeh munyin I Belogé. Ditu lantas takonina I Belog tekén I Parekan, “Ih, jero, sampunang jeroné ngraos kénten, nyen uningina tekén Anaké Agung driki, janten jeroné ngemasin sisip. Jeroné jadma saking dija?”
Masaut lantas I Belog, ngandang-nganjuh koné pasautné, “Ah, apin ja sisip depang ya, anak saja kedis beler melog-melog déwéké.” Mara kéto pasautné I Belog, lantas ngénggalang I Parekan ngapuriang matur tekén Ida Anaké Agung kauningang saindik-indikné I Belog. Déning kéto, Ida Anaké Agung lantas ngandikain I Belog parek ka puri. Sasubanné I Belog tangkil, ditu Ida Anaké Agung ngandika, “Ih Belog, Cai nyak nunas nasi dini?”
Matur I Belog, “Inggih, tiang nyak basang tiangé seduk gati, uling ibi tiang tusing kena nasi.” Mara kéto aturné I Belog, lantas kandikaang parekanné nyagiang I Belog.
Kacrita jani I Belog suba ngarepin sagi, mara tingalina nasiné tuah abedik pesan, rasa asopan kuangan. Ditu ia ngrengkeng, “Béh, tuah amoné baanga ngidih nasi, acepok dogén sop telah, saking ja Anak Agung demit makilit ténénan.” Kéto kenehné I Belog, nanging ké tunasa masi nasiné ento. Sabilang sopa nasiné ento, nu dogén buin asopan, kéto masi bénné sing ja bisa telah. Di subanné basangné I Belog masa wareg, mara nasiné ento telah.
Suud nunas, I Belog lantas koné ia malali-lali di jabaan. Sedekan ia klicak-klicak, ditu ia kaukina baan I Panunggun Lawang, “Ih Belog, mai ja malu!” Mara kéto lantas srapat I Belog nyagjag tur ia matakon nyekedang, “Ngéngkén jero gebagan?”
“Kéné Belog, yén padé Cai icéna barang-barang tekén Anaké Agung da nyaka. Ento ada jaran berag, to men tunas!”
“Nah, yan kéto tiang ngidepang.” Kéto pasautné I Belog bebelogan tuara ada palawanan nyang abedik. Suba kéto lantas takonina I Belog tekén Anaké Agung, “Ih Belog, jani apa lakar tunas Cai tekén nira? Cai demen tekén kamben, pipis, mas, muah ané lén-lénan?”
Masaut I Belog, “Inggih Ratu Anak Agung, titiang nénten nunas ané kénten-kénten. Yén I Ratu lédang, kudané sané berag punika pamitang titiang, lianan ring punika titiang nénten demen.” Mara kéto aturné I Belog, lantas ngandika Anaké Agung, “Yéh Cai Belog, dadi jaran demenin Cai? Cai awak tuara, sing ngelah apa-apa. Men, né jaran nirané anak nagih pedeman ané melah. Kénkén ja pedeman Cainé, apang kéto masi pedeman jarané, tur amah-amahanné kéto masi, yan Cai naar nasi misi bé, jarané ngamah nasi misi bé masi. Cendekné apa ja dedaaran Cainé, jarané ané kéto baang!” Kéto pangandikan Anaké Agung.
Matur lantas I Belog, “Inggih Ratu Anak Agung, yadian asapunika, sakéwanten Cokor I Déwa suéca ring titiang, sasidan-sidan antuk titiang ngubuhin.” Ngandika buin Ida Anaké Agung, “Nah yén kéto Belog, juang jaran nirané ento, nira sing ja lakar mucingin.”
Déning kéto lantas kandikain I Parekan, “Ih parekan, kema jemakang I Belog jarané ané berag! Déning ané kéto koné demenina.” Majalan lantas I Parekan nyemak jaran turin lantas kabaang I Belog. Suba kéto lantas mapamit I Belog tekén Ida Anaké Agung. Jarané ento lantas kategakin. Wiréh jaran berag, dadi tusing nyidaang koné baana malaib. Mara kedenga talin padangalané, makipekan kori jarané tan mari ia majalan bejag-bejug dasdasan I Belog labuhanga.
Déning kéto pajalanné I Belog, dadi liu koné anaké ngiwasin undukné negakin jaran, saha pada ngomong kéné, “Béh, I Belog, adi juari gatiné negakin jaran kakéné beragné, yan i déwék ngelah adaan tanem dogén suba. Ngudiang ngubuhin jaran ngaénang déwéké kimud dogén.”
Ningeh raos brayané pada pakrimik ngraosang unduk pajalanné I Belog negakin jaran srayang-sruyung buka kéto, dadi pesu koné pedih kenehné ia tur masaut, “Béh, demenan ngomong jeroné, nyen katumbragin jaran mara nawang asanné.” Kéto pasautné I Belog sada bangras sambilanga nigtig jaranné. Salantang jalan ané liwatina baan I Belog, makejang anaké ané nepukin buat undukné ia buka kakéto kedék tur nyailin. Kéto masi koné ia I Belog pedih pesan kenehné mara kedékina tur jailina.
Tan crita I Belog di jalan, énggal koné ia neked jumahné. Sasubanné neked jumah, sagét jaranné mejuang pipis mabrarakan liu gati. Énggal laut I Belog ngampilang pipisé apang tusing ada anak nepukin jarané bisa mejuang pipis. Suba maan mategtegan, ditu lantas I Belog ngaukin méménné tur kabaang ngidih pipis. Méménné tangkejut laut matakon, “Belog dija Cai maan pipis liu buka kakéné?”
Masaut I Belog, “Mémé siep dogén, kema bayah utang méméné dija ja ngelah anggehan, buina kema Mémé ka peken beliang icang bé céléng, lakar basa, baas liunang, sambilang masi ngaukin brayané ajak mulih apang ada nulungin malebengan!” Déning kéto pangidihan I Belog, méménné tusing liu raos jag laut majalan mayah anggehan tur nglaut mameken meli magenepan lakar anggona mébat-ébatan. Suba pada jangkep beblanjané, Mén Belog lantas mulih sambilanga masi ngaukin brayané apanga nulungin déwékné mébat.
Kacrita jani pisaga miwah panyamanné I Belog suba makejang pada teka, ada ngaba blakas, pangrupak, talenan, miwah gegawan mébat ané lénan. I Belog ngatikang brayané nglawar. Gelisan tuturan satua, suba koné suud malebengan, I Belog laut iju nyagiang jarané sagi agenepan. Suba pragat maang jarané ngamah, lantas tamiuné kedenga madaar baan I Belog. Suud madaar, dimulihé makejang koné tamiunné baanga kaputan nasi misi bé, tum, lawar, miwah jukut arés baan méménné I Belog. Seed tamiunné ngaba aba-abaan uli jumah I Belog.
Gelisan satua, dimulihé, tamiuné tepukina tekén Nang Bangsing, lantas ia matakon, “Ih Bapa, Beli, BMbok, lan luh-luh ajak makejang teka uli dija né, mirib teka uli kundangan aa?” Masaut lantas ané takonina kéné.
“Aa, bapa uli kundangan sig umahné I Belog.” Kéto abetné makejang masaut buka briukan panggulé, patuh pasautné. Déning kéto, makesiab Nang Bangsing ningeh pangakuan anaké ané tepukina di jalan totonan, wiréh tusing perah lakar I Belog nyidaang ngingu anak liu buka ané tepukina. Buina, kadi rasa ané daara padidi dogénan suba I Belog kuangan, kéto tarka Nang Bangsing padidi. Ditu lantas dot kenehné Nang Bangsing lakar matakon tekén I Belog buat laksanané ngundang-undang maébuh-ébuhan buka kéto. Éngap-éngap koné pajalanné Nang Bangsing ngojog umahné I Belog. Mara macelep di kubunné I Belog, sagét tepukina Nang Bangsing teka kapining I Belog, laut ia matakon, “Beli Nang Bangsing, anak uli dija dadi makedengasan tepukin tiang tindakan beliné mulih ka pondok icangé?”
Masaut Nang Bangsing, “Beli mula uli jumah, lakar nyadia matakon tekéning Cai.”
Nimbal I Belog, “Men, apa buat sarat takonang Beli kapining icang?”
“O, unduk ento, kéné Belog, beli dot nawang wiréh beli ningeh Cai ibi nekaang braya liu ajak Cai mébat-ébatan, to dija Cai maan pipis anggon ngingu brayané liu gatiné?” Kéto abetné Nang Bangsing nyliksik dot nawang undukné I Belog.
I Belog, anak mula belog tur polos, tusing bisa nyidra patakon anak, jeg mamolos masaut, “O, unduk to saja Beli icang ngundang-undang,” tur katuturang urah-arih déwékné uli makena bubu ngajak Nang Bangsing nganti bisa ngelah jaran. Mara kéto munyinné I Belog, déning Nang Bangsing mula anak iri ati, ditu lantas nagih siliha jaranné I Belog. I Belog jag lega masi nyilihang jaranné tekén Nang Bangsing, wiréh ia tusing bisa demit, saha kategesin koné Nang Bangsing baan I Belog apanga miara jaranné melah-melah.
“Kéné Beli Nang Bangsing, yan Beli nyilih jaran icangé, kénkén ja dedaaran Beliné ajak makejang jumah, jarané musti ané kéto baang, tur pamedemanné masih kéto, kénkén ja pasaréan Beliné apang kéto masi pedeman jarané!” Kéto pabesenné I Belog tekén Nang Bangsing.
Masaut Nang Bangsing sada nengkik, “Yadiapin kéto Beli tusing kaberatan.” Mara kéto buin koné I Belog nyekenang, “Nanging Beli, yan pét mati jaran icangé, da tanema jumah Beli, mai aba kumah icangé!”
“Nah.” Kéto abetné Nang Bangsing, tur nglaut lantas jaran I Belogé jemaka abana mulih baan Nang Bangsing.
Sasubanné neked jumah, lantas Nang Bangsing ngorahin kurenanné, tundéna ngolah ané jaen-jaen tur apanga ngundang brayané makejang ajaka mapésta jumahné. Mara kéto munyin Nang Bangsingé, srapat lantas somahné ngundang krama banjarané, déning Nang Bangsing tusing kuangan brana sinah élah baana namiu anaké a banjar. Para tamiuné suba makejang pada teka, kéto masi lakar olah-olahané suba masi pada jangkep. Pakrubuk nyamanné ngolah tur kacrita énggal suba pada lebeng. Makedus koné bon olah-olahané jaen pesan, suba pada pragat masagi, ditu lantas krama banjarné Nang Bangsing ajaka madaaran. Suba pada suud madaar, makejang braya, krama banjaré mulih.
Gelising crita, suba pada mulih brayané, ditu lantas Nang Bangsing buin nundén kurenanné apanga meli kasur, galeng, muah tikeh ané melah-melah. Nang Bangsing bincuh ngayahin jarané, empek-empeka maang nasi, bé, lawar, gegoréngan, muah ané lén-lénan. Acepané apanga jarané liu mesuang pipis.
Kacrita suba sanja, lantas celepanga jarané kumah metén, tur dampingina pedeman makasur lan matikeh anyar. Suba sawetara tengah lemeng, meju koné lantas jarané, mejuang tai mising wiréh bes lebihan ngamah lawar.
Di balé gedéné, kacrita Nang Bangsing ajaka kurenanné pakisi, “Nanangné, turah icang jarané lakar mejuang pipis akroso, i tunian dingeh icang jarané suba meju pakrécék ulungan tainné, sinah suba ento mas, pérak, slaka mabrarakan, dong énggalang jemak kumah metén!” Kéto munyinné ané luh nundung somahné.
Masaut Nang Bangsing sada agul, “Wéé méméné eda téh uyut, né nu peteng guminné mani semengan duduk alihang kisa batu apang melah baan ngaba.” Kéto pasautné Nang Bangsing laut madingin tundun somahné. “Nah kéto ja kéto, nyaan maluina baan pisagané nuduk kanggoang talin pagehan mani goréng!” Mén Bangsing masaut sambilanga maid saput buin sirep ngantosang lemah.
Gelisin satua énggal, suba jani semengan, béh saling pamaluin ané luh ajaka ané muaningampakang jelanan dot lakar mulihan kumah metén kanti saling kedeng, “Icang baang maluan cang baang maluan.” Kéto abetné ajaka dadua. Pamragat sibarengan lantas ia mulihan, dredesanga koné jelanané ngampakang. Mara ia madelokan kumah metén, ditu tepukina tain jarané mabrarakan ngebekin rongan tur boné malekag. Mén Bangsing kanti ngutah-utah ngadek bon tain jarané buka kéto. Ditu lantas Nang Bangsing brangti pesan kenehné tekén I Belog tur ngrengkeng kéné, “Béh, tendas bedag I Belog, belog-beloga déwéké, kalud pipisé telah anggon namiu, ludin jumahan metén bek misi tai. Ah da kéto baana, cendek baan jani makeneh, bakal matiang dogén suba jarané ténénan.” Kéto munyinné Nang Bangsing sambilanga nyemak madik, lantas sepegina makapatpat batis jarané laut koné baongné goroka.
Ané jani kacrita koné I Belog wiréh makela suba jaranné siliha baan Nang Bangsing masi kondén ulihanga, ditu pesu kenehné lakar ngalih jaranné kumah Nang Bangsing. Lantas ia majalan ngapang-ngapang kenehné suba di jarané dogénan. Di subanné neked ditu lantas takonina Nang Bangsing, “Beli, beli Nang Bangsing, jaran icangé dija?”
Masaut Nang Bangsing masebeng sada sredah, “Béh, jarané makelo suba matiang beli, wiréh ia meju di jumahan metén tur tainné mising, bek pamelangan metén beliné misi tai, ento makrana lantas matiang beli.
Masaut lantas I Belog, “Béh, amonto suba seken pabesen icangé tekén Beli, dadi Beli tuara ngingetang. Men, jani dija bangkén jarané?” “Béh, yan buat ento ditu tanem beli ba danginé.” Kéto pasautné Nang Bangsing nlegdeg.
I Belog tusing mapalawanan, tusing liu raos, ia anak mula belog polos. Mara kéto munyinné Nang Bangsing, nyrutcut lantas ia nganginang ngojog tongos ané patujuina baan Nang Bangsing, alih-alihina laad gegumuk nanem jarané. Suba tepukina, ditu bété bangkén jarané laut abana mulih pratékana baan ia tur lantas tanema di sanggah kamulané. Suba makelo-kelo, di tongos I Belogé nanem jarané mentik tiing petung duang katih tur tegeh ngalik. Nuju ada ujan bales, bah lantas tiingé totonan, ané akatih bah ngerobin peken Sangsité, ané buin katihné bah ngerobin peken Badungé.
Critaang koné punyan tiingé ané ebah ka peken Badungé, liu anaké mameken ngejangin kamben, baju, senteng, kancrik, ada masi ané ngengsutang saput, sarung, jalér, muah ané lén-lénan kanti bek misi magenepan. Kéto masi ané ebah ka peken Sangsité ada anak ngantungin urutan, déngdéng, lindung, muah ané lénan sarwa dedaarané ané jaen-jaen. Di subanné bek pada tiingé misi maéndahan, ditu buin koné lantas majujuk. Béh, bek umahné I Belog misi sarwa panganggo muah dedaaran ané sarwa luih-luih.
Mara kéto, prajani koné I Belog dadi anak sugih, liu ngelah arta brana, buina yan nuju ia pesu ka jalané, panganggoné setata makrénéb ngawinang ngon anaké ané nepukin, kéto masi méménné lén pesan bawané ngajak ipidan tusing nu sétsét pasuranting panganggoné, suba nuutin cara pianakné kedas gading. Paundukan I Belog buka kakéto buin koné dingeha baan Nang Bangsing. Patuh cara ané maluan, buin koné masi siliha tiingné I Belog baan Nang Bangsing. Kéto masi I Belog tusing nemitang, buin koné masi baanga nyilih.
Kacrita jani Nang Bangsing ngidih tulungan tekén krama banjarné lakar ngabut tiing uli jumahné I Belog abana kumahné. Tiingé lantas tanema di sanggahné. Di subanné majujuk, lantas koné tiingé buin bah ka peken Sangsité muah ka peken Badungé. Mara nepukin ada tiing buin bah ngungkul di peken Badungé, ditu para dagangé pakrimik, sawiréh i pidin dugasé kagantungin baju, kamben, muah ané lén-lénan bisa ilang, jani lantas pesu jail para dagangé. Tiingé laut kagantungin sarwa ané pengit, makadi bangkén céléng, sera, leluu, mis ané bengu, muah ané lénan. Ané bah ka peken Sangsité masi kéto ada ané ngantungin bangkén cicing, bangkén bikul, sétsétan kamben uwék, sandal pegat, muah sarwa leledané.
Gelisan satua, crita jani tiingé makadadua totonan buin majujuk. Mimih déwa ratu, paclebugbug ulung bangké lan sarwa ané bengu jumah Nang Bangsing, turin boné tusing sida baana ngadek tekén Nang Bangsing baan benguné. Nang Bangsing pencad tindakané ngalih tulungan ajaka ngisidang sakancan bangké muah beberekané totonan. Wiréh tawanga ia liu ngelah brana, nyamané tusing nyak nulungin, sakéwala yan mupahang mara lakar jagjagina baan pisagané. Kanti telah kasugihané anggona mupahang mresihin umahné mara koné nyidaang kedas. Déning kéto, lantas Nang Bangsing dadi lacur, I Belog nyalinin dadi sugih.
NB: Satua Bali puniki kaambil saking: imadesudiana.wordpress.com
Subscribe to: Post Comments ( Atom )


c: text/html

text:
Image by: raosbali
Ni Komang Sri, kéto anake nyambat adan anaké bajang ené, kajegégan saja tusing ada ané ngidaang nyaihin di désané satmaka bungan désa yéning upamayang. Pangadegné langsing lanjar, kulitné kuning langsat, bokné selem lantang, yéning saihang miribang masaih ajak bintang sinétroné ané suba kasub Agnes Monica, kéto truna-trunané ngorahang. Ni Komang Sri mula anak bajang aget tur bagia manumadi ka mercapada, sawiréh ngelah mémé bapa ané sugih tur sayang tekening ia. Ni Komang Sri sanget pesan kasayangan tekén reramané, krana ia ané lakar glantingina ajaka mémé bapané, apang nerusang keturunané apanga tusing putung, sawiréh ia tusing ngelah nyama muani.
”Cening Komang, bapa ngidih tekéning cening, apang melah-melah ngaba raga, eda kanti cening ngalahin bapa ngantén, yéning ngidaang apang cening ngaba anak truna apang nyak nyentana dini, ngentosin ragan bapané dini makrama di désa,” kéto pabesen bapané ane setata kaingetan tekén Komang Sri. Apang tusing cara embok-embokné ané ngalahin mémé bapané ngantén tan papasadok, ngantén ngrorod utawi kawin lari ajaka tunangané. Ni Komang Sri suba makelo magaé di hotél bintang lima di Nusa Dua. Ia maan tugas di bagian front office, cocok ajak kabisané miwah kajegégané. Ada suba limang tiban makeloné ia magaé di hotélé ento.
Ri sedek ia maan libur, kabenengan masi ada odalan di Pura Kawitanné di désa palekadanné. Ia mulih ajak tunanganne ané bareng-bareng magaé di hotal. Disubané teked di jumahné di désa, ditu ia ajak tunanganné seleg nulungin reramané ngaé sahananing bebantenan. Tunanganné ané madan Mas Joko seleg nulungin bapané ngaé lakar basa genep, ané anggoné mébat buin maninne. Mas Joko mula truna bagus alep tusing pati ngraos liu. Ia di hotel maan tugas di bagian room boy. Suba ada atiban ia matunangan ngajak Ni Komang Sri.
”Cening Komang, nyén anaké muani ané ajak cening mai?,” kéto patakon méméné. ”Ené suba tunangan tiangé mémé, ia madan Mas Joko uling Jakarta,” kéto pasaut pianakné. ”Men nyak ia lakar nyentana dini?,” kéto buin patakon méméné. ”Ia misadia nyentana, ngantén ngajak tiang,” kéto pasautné Ni Komang Sri. Mara keto pasaut pianakné dadi lega pesan méméné tur sahasa ngelut Ni Komang Sri, tusing marasa yéh paninggalanné nrebes baan kaliwat bagiannyané. ”Nah, ené mara pianak mémé, tusing pocol mémé ajak bapa, sarahina ngrastiti ring Betara Kawitan, apang kulawargané dini tusing kaputungan,” kéto raos méméné sambilanga nglanturang majejaitan. Bapané Ni Komang Sri masi sanget liang bagia, sawiréh suba ada ané lakar glantingine di kayangné tua. Sakéwala enu masi inget mémé bapané tekén paundukan-paundukan sebet ané suba nibénin pianakné Ni Komang Sri ané malu.
I pidan ia suba ngelah calon sentana, ané enu ada hubungan panyamaan, ané madan Gedé Cita, misané kapurusan tekén Ni Komang Sri. Ajaka dadua suba pada tresna asih lakar makurenan. Gede Cita mula truna bagus tur suba magae dadi kepala urusan (Kaur) di désané. Mémé bapané Gedé Cita suba patuh paitunganne ajaka mémé bapané Ni Komang Sri lakar nganténang manut cara dresta di désané.
Sakéwala suratan idupé tusing dadi kelidin. Gedé Cita ngalahin mati matabrakan ri sedek ia ngandeng Ni Komang Sri ka salon kecantikan di makiré upacara pawiwahanné. I Gedé Cita mati di tongos matabrakanné, sakéwala tunanganné Ni Komang Sri selamet sawiréh ia ketes ka cariké ané sedeng misi padi. Ento makrana makelo Ni Komang Sri sebet atinné nganti ngemasin gelem abulan tur opname di rumah sakit ané paling élit di kota Dénpasar.
Di subané ia seger ditu katuturin olih mémé bapané apanga ia tusing sanget ngingetang tunanganné ané suba ngalahin. ”Nah cening Komang, eda ento sanget sebetanga sawiréh paduman nasibé suba ada ané ngitungang, i raga dini idup di mercapada patut kukuh mautsaha lan ngrastiti bakti apang prasida manggihin karahayuan,” kéto tutur bapané tekéning Ni Komang Sri. Ni Komang Sri mula anak bajang ané setata satinut lan bakti tekén reramané. Ia ngidaang ngengsapang tunanganné ané suba ngalahin mati. Ia tetep magaé di hotél bintang lima di Nusa Dua. Yén ia marasa kangen tekén reramané ia mulih aminggu cepok. Dikénkéné yéning ia sibuk maan tugas double sit, ia mulih abulan cepok. Pepesan ia ngoyong di tongos kostné di Nusa Dua.
Ni Komang Sri jani suba masi ngelah tunangan ané madan I Nyoman Tantra. Tunanganne ané nomer dua ené magaé dadi Balawista di Kuta. Ia matemu ajak tunanganné ri sedek Ni Komang Sri malali ka pasisi Kutané nylimurang manah. I Nyoman Tantra mula truna bagus, pangadegné tegeh, siteng, ganggas, sakéwala kulitné seleman buin abedik sawiréh sai-sai kena ai di pasisi. Ajaka dadua suba saling tresna asih lakar nglanturang makurenan. I Nyoman Tantra suba nyak lakar nyentana, sawiréh ia suba nglah bli-bli ané lakar ngantinin reramané di désa pakraman palekadanné.
Minabang Ni Komang Sri tusing majatukarma ajaka I Nyoman Tantra, sawiréh satondén tulus lakar makurénan, tunanganné I Nyoman Tantra ngmalunin ngantén ajaka tunangané ané buin besikan ané madan Siti Nurléha, pianak pengusaha gedé uling Jawa. Siti Nurléha sedeng enu kuliah di Fakultas Kedokteran. I Nyoman Tantra suba makelo matunangan ngajak Siti Nurléha. Katemuné ri sedek ia nulungin nylametang Siti Nurléha nyilem di pasih Kutane. Dugas ento Siti Nurleha sedenga libur semesteran. Iseng ia malali tur ngelangi di pasisi pasih Kutané. Bapakne Siti Nurléha ané madan Pak Gatot ngalih tur ngajak I Nyoman Tantra ka Jawa apang nyuang pianakné sawiréh suba beling duang bulan. Ditu di Jawa I Nyoman Tantra ajaka Siti Nurléha anténanga cara adat ané suba kalaksanayang ditu. I Nyoman Tantra terus ngoyong di Jawa sawiréh ia dadianga diréktur salah satu perusahanné ané gelahanga tekén matuanné.
”Uduh, Déwa Ratu Agung, dados asapuniki lacur titiangé manumadi setata katibenin kasungsutan,” kéto sesai panyambatné Ni Komang Sri sebet ngangen tekén déwék tan paguna, yéning ia inget tekén paundukan larané ané malu. Akéto paundukan-paundukan i maluan ané nibénin Ni Komang Sri satondén matunangan ngajak Mas Joko.
”Nah Komang, yéning saja Mas Joko suba nyak nyentana dini, ngantén ajak ragan ceningé, bapa ajak mémén ceningé lakar nunas pawarah-warah miwah pamatut ring ida anaké lingsir di Gria Manik Sari,” kéto ujar reramané ri sedek Mas Joko suba ada di jumahné tur lakar sanggup nyentana, ngantén nyuang pianakné.
Disubané igum paitunganné ajak pianakné miwah para panyamaan dadiané, ditu lantas mémé bapané tangkil ka gria nunas pawarah-warah ring ida anaké lingsir. ”Yéning saja Mas Joko nyak nyentana, makurenan ajaka Ni Komang Sri, sapatutné ia maupakarain cara adat i ragané ané suba katami miwah kapagehang olih para leluhuré,” sapunika baos ida anaké lingsir tekén mémé bapané Ni Komang Sri.
”Jani Mas Joko satondén kaanténang ajak Ni Komang Sri, gaénang ia malu upacara Manusa Yadnya, uling upacara mara embas nganti upacara menek bajang,” kénten malih baosné ida anaké lingsir. ”Disubané lakar nglaksanayang upacara pawiwahan ditu masi gaénang upacara Sudi Wadani apang buin pidan ngelah pratisentana ané suputra tur apanga rahayu kayang kawekas,” sapunika panelas baos ida anake lingsir tekén mémé bapané Ni Komang Sri.
Disubané polih padéwasan sané becik, raris Mas Joko ka upacarain Manusa Yadnya nglantur upacara pawiwahan miwah Sudi Wadani nganutin dresta sané kalaksanayang ring désané i rika. ”Dumogi Ida Sanghyang Parama Kawi ngicénin cening ajak dadua wara nugraha apang bagia kayang kawekas,” sapunika pawarah ida anaké lingsir ri tatkala upacara pawiwahan miwah Sudi Wadaniné sampun puput. ”Mirib pajatu karmané Ni Komang Sri tusing ajak truna Bali, ajak truna Jawa payu kasidan,” kéto pakrimik krama désané ri sedek nyaksiang upacara pawiwahan miwah Sudi Wadaniné Ni Komang Sri.
Sumber: Guru Mangku Pandé Mahasastra. Katerbitin olih: Bali Post, 25 Januari 2009.
Semoga bermanfaat, Silahkan share:
Like this:
Like Loading...

robotstxt: allowed

filter: keep


text:
Ida H
1Ida Hyang Yesus raris kesah saking irika, mawali ka kota uedan Idane, kairing antuk parasisian Idane.
2Ritatkala rahina Sabat, Ida ngurukang ring perhyangan anak Yahudine. Akeh anak sane miragi paurukan Idane sami pada angob tur pada pagrenggeng sapuniki: “Dija bakatanga ento makejang? Buina kaweruhan apaya ane kapaicayang teken Ia? Dadi jeg bisa Ia ngadakang praciri buka keto?
3Kaden Ia ento tukang kayu, pianak Mariame? Tur Yakobus, Yoses, Yudas lan Simon ento makejang nyamanNe? Buina adinNe ane eluh-eluh makejang anggon pisaga dini!” Raris anake punika sami nulak Ida.
4Ida Hyang Yesus raris ngandika: “Ring dija-dijako nabine setata kajiang, sajawining ring kota uedane, ring panyamaannyane miwah ring umahnyane.”
5Irika Ida tan mrasidayang ngwentenang praciri, sajawining wenten makudang-kudang anak sakit segerang Ida masrana kusud antuk tangan.
6Ida rumasa angob pisan, santukan anake irika tan pisan pracaya ring Ida.
Ida H
Ida Hyang Yesus raris mamargi milehan ka desa-desa sane wenten ring kiwa tengen kotane punika, tur mapaica paurukan ring anake irika.
7Ida raris marumang sisian Idane makaroras, tumuli kutus sareng kalih sareng kalih. Dane sami kicen kuasa nundung setan-setan.
8Dane sami pada kapiteketin mangda sampunang muat punapa-punapi, sajawining tungked. Tan kalugra muat takilan wiadin sok-sokan buat ngagendong, tan kalugra muat jinah,
9kalugra nganggen sandal, nanging tan kalugra muat kawaca kekalih.
10Ida malih nglanturang pangandikan Idane ring dane sapuniki: “Dijaja cening ngojog tur tampina ditu, jenekja cening ditu madunungan, nganti cening nglanturang pajalan ceninge.
11Yen cening ngojog satunggiling desa tur tusing tampina ditu muah tusing nyak padingehanga, makaadja cening uli ditu tur ketebangja buke ane di tlapakan batise, makadadi painget buat anake ditu.”
12Parasisiane raris pada mamargi mapidarta mungguing anake patut pada ngesehin pepineh tur ngutang sakancan dosannyane.
13Samaliha akeh dane nundung setan, tur katah anak sakit sane kolesin minyak tur pada kasegerang.
Dane
14Sang Prabu Herodes taler sampun mireng sapariindik Ida Hyang Yesus, santukan Ida sampun mawibawa pisan, kantos wenten sane maosang: “Yohanes Panglukat, sampun nyeneng malih. Punika awinanipun dane kuasa ngwentenang paindikan sane tawah punika.”
15Wenten malih sane maosang: “Dane punika Nabi Elia.” Sane tiosan maosang: “Dane punika satunggiling nabi sakadi nabi-nabine sane dumun.”
16Rikala Ida Sang Prabu Herodes mireng bebaosan anake punika, raris ida ngandika: “Kapitui suba ento Dane Yohanes ane suba punggal gelahe, dane buin nyeneng.”
17Santukan sane dumun Sang Prabu Herodes wiakti sampun mrentahang ngejuk tur mangkeng Dane Yohanes malantaran Herodias, rabin Pilipuse, semeton idane, sane kambil kanggen rabi.
18Dane Yohanes sane dumun yukti sering nyembada ida sang prabu, sapuniki atur danene: “Palungguh ratu tan patut ngambil rabin semeton iratune.”
19Punika awinan Herodias sekel ring kayun arepa ring Dane Yohanes. Herodias nyadia nyedayang Dane Yohanes, nanging tan kaprasida, santukan Sang Prabu Herodes sane tan nglugrain.
20Ida Sang Prabu Herodes tan purun ring Dane Yohanes santukan ida wikan mungguing Dane Yohanes punika maraga patut tur suci. Punika awinanipun dane kasayubin. Ida taler seneng mirengang baos danene. Nanging yen katuju ida mirengang baos danene, sering ida wetu gregetan ring kayun.
21Pamuputipun Herodias polih jalaran becik pisan inggih punika ritatkala rahina odalan Ida Sang Prabu Herodes. Irika ida ngwentenang pepestan pabuat parapangageng panegarane, parasenapati miwah parapamimpin rakyate ring wewengkon Galilea.
22Duk punika okan Herodias sane istri ngranjing tur masolah ring ajeng paratamiune. Sang prabu miwah paratamiun idane ledang pisan nyingak sesolahan anake alit punika. Sang prabu raris ngandika ring anake alit punika: “Nah apa jani tunas cening; apaja ane budiang cening pedas lakar baang aji.”
23Malih ida ngandika sarwi masumpah: “Apaja ane lakar tunas cening, yadiastu atenga uli kaprabon ajine, pedas bakal baang aji.”
24Anake alit raris medal, tur matur ring ibun danene: “Ibu, napi sane pinih becik tunas titiang?” Pangandikan ibun danene: “Tunasja punggalan Yohanes Panglukate.”
25Anake alit gelis mawali, raris nangkil ring sang nata, saha matur: “Nawegang titiang nglungsur, sane mangkin mangda ledang sang prabu maicayang ring titiang punggalan Dane Yohanese, iriki mawadah talam.”
26Kobet pisan pakayunan sang prabu, nanging santukan ida sampun sauh pangandika tur masumpah, samaliha edalem ring paratamiune, ida tan nulak pinunas anake alit.
27Pramangkin sang prabu mrentahang prajurit pangabih druene mangda munggal Dane Yohanes. Anake punika tumuli munggal Dane Yohanes ring pangkenge.
28Prabun danene tumuli kawadahin talam raris katurang ring anake alit. Anake alit raris ngaturang ring ibun danene.
29Duk parasisian Dane Yohanes miragi gatra punika raris ipun sami pada rauh ngambil layon danene, raris kapendem.
Ida H
30Sasampune parautusan sami pada mawali tur umedek tangkil ring Ida Hyang Yesus, irika dane sami pada nguningayang sapariindik sane sampun laksanayang miwah urukang dane.
31Raris Ida ngandika ring dane: “Jalanja ngalih tongos suung, joh uli tongose rame, apanga iraga maan tongos mangsegan ajahan.” Santukan yakti tan pegat-pegat jadmane sane rauh nangkil miwah mapamit ring Ida, ngantos Ida kalih parautusan Idane tan polih sela jaga marayunan.
32Raris Ida malayar kairing antuk parautusan Idane ngungsi genah sane sepi.
33Nanging akeh anake pada manggihin rikala Ida malayar, tur sami pada uning ring genah sane jaga katuju. Punika awinane anake pada medal saking kota-kotannyane, madaat ngungsi genahe punika, kantos ipun riinan rauh irika.
34Wau Ida tedun saking jukunge, cingak Ida anake akeh pisan nyantosang Ida. Irika wetu sih kapiolasan Idane, santukan anake akeh punika waluya sakadi biri-biri sane tan wenten pangangonipun. Raris Ida ngawitin mapaica makudang-kudang paurukan.
35Santukan sampun sande, parasisian Idane raris pada nangkil saha matur ring Ida, asapuniki: “Puniki sampun makire wengi, samaliha genahe puniki suung.
36Nikayangja anake akeh punika mangda ipun pada mamargi numbas ajengan ring desa-desa miwah kubu-kubu sane nampek iriki!”
37Nanging pangandikan Idane: “Benehne cening maang anake ento madaar!” Atur parasisiane: “Punapi jaga kangkat yen titiang ngamedalang jinah panyiuan rupiah pacang anggen numbasang ipun sangu.”
38Pangandikan Ida Hyang Yesus: “Akuda cening ngaba roti? Tegarangja tingalin!“ Sasampune katureksain, raris dane matur:”Puniki wenten roti limang bungkul miwah ulam kekalih.”
39Parasisiane tumuli kapangandikayang nabdabang anake akeh punika mangda pada negak magompyok-gompyok ring padange.
40Irika raris anake punika pada negak. Wenten sane sareng satus, wenten sareng seket agompyokan.
41Ida ngambil roti limang bungkul miwah ulame kekalih punika. Raris Ida tumenga ngastawa nunas merta. Wusan punika rotine gompes-gompes Ida tumuli kapaicayang ring sisian Idane mangda kacacarang ring anake akeh punika. Asapunika taler ulame kekalih punika cacarang Ida.
42Sami anake pada nunas ngantos wareg.
43Sisan roti miwah ulame sami kapunduhang antuk parasisiane kantos polih roras sok bek.
44Wilangan anake sane nunas roti punika, sane lanang-lanang kewanten wenten limang tali akehipun.
Ida H
45Wusan punika, digelis Ida mrentahang parasisian Idane mangda munggah ka jukunge tur malayar riinan megat danu, ngungsi ka kota Betsaida. Ida ngraga kantun pungkuran, mudalang anake akeh punika.
46Sasampune sami pada budal, Ida raris munggah ka bukite, praya ngastawa.
47Kala wengi, praune sampun ring patengahan danune, nanging Ida kantun ring pasisi praragayan.
48Ida ngaksi parasisian Idane tuyuh pisan madayung, santukan mapas angin. Sawatara ngedas lemah, Ida mamargi ring duur toyane, maranin parasisiane. Pamargine misadia pacang nglintangin dane.
49Duk parasisiane manggihin Ida mamargi ring duur toyane, dane sami pada jerit-jerit, santukan dane mitaenang Ida punika tonya.
50Santukan punika, rikala dane manggihin Ida, sami pada tengkejut. Duk punika Ida ngandika: “Pada entegangja keneh ceninge, ene Guru, edaja takut!”
51Ida raris munggah ka jukunge, tur daweg punika taler angine teduh. Parasisiane sayan maweweh-weweh angob danene,
52santukan dane durung resep ring indik Idane mapaica roti, lantaran punggung danene.
Ida H
53Sasampune Ida miwah parasisiane nglintang, rauh Ida ring pasisin wewengkon Genesarete, irika Ida malabuh.
54Wau Ida sareng parasisiane tedun saking jukunge, gelis Ida kelingin antuk anake irika.
55Raris ipun sami pada gegison mamargi milehan ngrereh anak sane sakit-sakit katrampa kayang pasareannyane, kabakta ring ajeng Ida Hyang Yesus. Ring dijaja Ida magatra, mrika ipun kabakta.
56Kijaja Ida lunga, ka kota, ka desa-desa, wiadin ka dusun-dusun, anake sami pada makta anak sakit, kagenahang ring wantilane. Sami kedeh mapinunas ring Ida mangda kalugra ngusud tepin jubah Idane. Santukan siraja sane polih ngusud, ipun jeg seger.
Download Audio MP3 (Markus 6):
Mobile (Low Quality) - CD (High Quality)
Bahan Renungan: SH - RH - ROC
Download
Kamus Alkitab
Kamus Bahasa
Kidung Jemaat
Nyanyikanlah Kidung Baru
Pelengkap Kidung Jemaat
Alkitab.mobi
© 2010-2019
Alkitab.SABDA.org
Android.SABDA.org
SABDA.mobi
Bantuan


text:
Koperasi
Pipisé kaingkup, kapaut
Kenehé rarem magunem
Munyin krama dasar patut
Metu landuh ngawé legem
Salon Kecantikan
Daha ayu ngawé ayu
sarining ayu ané kaapti
Ayu nerus terus kaati
ayu dudu énggal layu
Taksi
Uli désa kakota, uli kota kadésa
tis aris ngalanglang marga
Tegakan utama anut wibawa
nyentokang tandang maserana arta
Ruko
Umah kotak matumpang dasa
besi beton lan kaca
Tongos ngingkupang raja brana
tatikas arta kramaning kota
Rumah Sakit
Dini bongkol amerta tanggun wisia
natak paica Sang Aswin Déwa
Katiwak amerta lanus lega
katiwak mertyu dadi antaka
Bintang Filem
Abah serdah tangkep wirya
motah pangan raja brana
Namtamin semara sara kita
di lawat di sekala mukti suka
NB:
Puisi puniki kaambil saking cakepan “Somah” kakawian Nyoman Tusthi Eddy
Nyoman Tusthi Eddy
embas ring Dusun Pidpid Kecamatan Abang, Kabupaten Karangasem, Bali, duk tanggal 12 Desember 1945. Tamat Fakultas Ilmu Kguruan dan Pendidikan (FKIP) Singaraja Jurusan Bahasa dan Sastra Indonesia tahun 1969. Lianan ring daos guru taler masesuratan luir ipun: puisi, cerita péndék, ésai, kritik, nganggé basa Bali lan basa Indonesia. Pakaryanné sané sampun sida molihang miwah sane sampun dados buku luir ipun: Mengenal Sastra Bali Modern, Rerasan Sajeroning Désa, Duh, Ratnayu: Tembang Kawi Mendamba Cinta, Somah, miwah sané lianan.Taler molihang piagam kawisayan ring wewidangan sastra Bali, luir ipun: Piagam Memajukan Sastra Bali Anyar (Sabha Sastra Bali, 1999), Piagam Penatar Sastra Bali Modern (Dinas Pendidikan Karangasem, 2002), miwah Hadiah sastra Rancage (Yayasan Rancage, 2004).


text:
Jadwal Odalan Pura Bulan Maret 2019, Yuk Sembahyang
Ritual upacara menjadi ciri khas kegiatan masyarakat Hindu di Bali. Ritual upacara yang dilakukan di Bali biasanya ada yang mingguan, bulanan, enam bulanan, hingga tahunan. Hari raya Hindu di Bali dibagi berdasarkan sistem wuku yakni setiap 210 hari sekali dan berdasarkan sasih yakni perhitungan bulan.
Selama bulan Maret 2019, ada beberapa hari raya yang dilaksanakan umat Hindu di Bali. Hari raya yang berdasarkan wuku antara lain Buda Kliwon Matal, Tumpek Uye, Buda Wage Menail, Anggarkasih Perangbakat, dan Buda Umanis Perangbakat.
Sedangkan hari raya berdasarkan sasih yakni hari raya Tilem Sasih Kesanga dan Purnama Sasih Kedasa. Berikut ini beberapa ritual odalan di pura dan merajan selama bulan Maret 2019, yang dirangkum dari kalender yang disusun oleh I Ketut Bambang Gde Rawi (Almarhum) dan putra-putranya:
1. Buda Kliwon Matal dan Tilem Sasih Kesanga (6 Maret 2019)
Kabupaten Gianyar:
- Pura Puseh dan Pura Desa, Desa Sukawati
- Merajan Agung di Batuyang, Batubulan, Kecamatan Sukawati
- Pura Pasek Bendesa Manik Mas di Dukuh Kendran, Kecamatan Tegalalang
Kabupaten Buleleng:
- Pura Pasek Gelgel Bebetin, Kecamatan Sawan
Kota Denpasar:
- Pura Maspahit Sesetan, Kecamatan Denpasar Selatan
- Pura Panti Pasek Gaduh di Sesetan, Denpasar Selatan
Kabupaten Karangasem:
- Pura Pedarman Arya Kanuruhan di Besakih, Kecamatan Rendang
Kabupaten Tabanan:
- Merajan Agung Kebayan, Wangaya Gede, Tabanan.
2. Tumpek Uye atau Tumpek Kandang (16 Maret 2019)
Kabupaten Gianyar:
- Pura Puseh, Pura Desa di Kota Gianyar
- Pura Sanghyang Tegal, Desa Taro, Kecamatan Tegalalang
Kabupaten Tabanan:
- Pura Luhur Dalem Sagening, Kecamatan Kediri
Kabupaten Badung:
- Merajan Pasek Gelgel, Tegal Gede, Badung.
3. Buda Wage Menail dan Purnama Sasih Kedasa (20 Maret 2019)
Kabupaten Gianyar:
- Pura Dalem Tarukan Linggih Pajenengan Ida Dalem Tarukan di Cemenggaon, Sukawati
- Pura Penataran Dalem Ketut Pejeng Kaja, Kecamatan Tampaksiring
- Merajan Agung Blangsinga, Kecamatan Blahbatuh
- Pemerajan Agung Ubud
- Pura Taman Limut Pengoseka, Desa Mas, Kecamatan Ubud
- Pura Masceti Pejeng Aji Tegalalang
- Pura Dalem di Tangsub Sukawati
- Pura Desa di Singakerta Ubud
- Pura Pemerajan Agung di Puri Petak Gianyar
Kabupaten Bangli:
- Merajan Pasek Dangka, Desa Bambang, Bangli
- Pura Puseh Manakaji Desa Peninjoan, Bangli
- Pura Bukit Jati di Bangli
- Pura Batur di Kalanganyar Bangli
- Pura Batur Bangli
Kabupaten Badung:
- Pura Kawitan Gusti Celuk, Baler Pura Sada, Banjar Pemebatan, Desa Kapal, Kecamatan Mengwi
- Pura Dadia Agung Bendesa Tangkas Kori Agung Pusat, Desa Gerih, Abiansemal, Badung
Kabupaten Karangasem:
- Bhatara Turun Kabeh, Pura Besakih, Kecamatan Rendang
- Pura Lempuyang Madia, Karangasem
- Pura Pusat Dukuh Sari Belatung, Rendang Karangasem
- Pura Puseh Desa Adat Dukuh Sidemen Karangasem
Kota Denpasar:
- Pura Penambangan Badung di Denpasar
- Pura Gaduh Ketapian, Kelurahan Sumerta, Denpasar
- Pura Pasek Agung Tagtag Kelod, Peguyangan, Denpasar
- Pura Agung Pasek Bendesa Tonja Denpasar
- Pura Agung Jagatnatha di Kota Denpasar
Kabupaten Tabanan:
- Pura Pasek Gelgel Tagtag, Kukuh, Kecamatan Marga, Tabanan.
- Pura Pasek Bendesa Batur, Tuak Ilang, Tabanan
- Pura Pasek Gelgel Angsri, Baturiti
- Pura Pasek Gelgel Bale Agung Subamia Beraban, Kediri
- Pura Dukuh Sari-Belatung-Bengkel-Timpag-Kerambitan
Kabupaten Buleleng:
- Pura Siwa Muka Bulakan, Desa Gobleg, Buleleng
Luar Bali:
- Pura Pita Maha di Palangkaraya, Kalimantan Tengah
- Pura Canda Peraba Komplek Polri Jelambar, Jakarta Barat
- Pura Jagathita Karana, Samarinda
- Pura Penataran Agung Sriwijaya, Palembang Sumatera Selatan
- Pura Agung Girinatha Semarang.
4. Anggarkasih Perangbakat (26 Maret 2019)
Kabupaten Klungkung:
- Pura Bukit Buluh Gunaksa, Klungkung
- Pura Pasek Gelgel Pangi Dawan, Klungkung
Kabupaten Bangli:
- Pura Tirta Sudamala Bebalang, Bangli
- Pura Penataran Dalem Dimade, Desa Guliang, Bangli
Kabupaten Buleleng:
- Pura Paibon Pasek Bendesa Sangsit, Kecamatan Sawan, Buleleng
- Pura Dalem Banyuning Timur, Buleleng
Kabupaten Gianyar:
- Pura Dalem Benawah, Gianyar
- Pura Dalem Bitera, Gianyar
- Pura Tengah Padang di Tegalalang
- Pura Tengkulak Tulikup, Gianyar
- Pura Taman Sari, Pura Batu Karu, Ubud
- Pura Pasek Dangka, Desa Guwang, Sukawati
- Pura Hyang Ayun, Banjar Pabean, Ketewel, Sukawati
Kota Denpasar:
- Pura Dalem Pauman Batan Getas (Padang Entas) Titih Denpasar
- Pura Kawitan Tangkas Kori Agung di Desa Adat Pagan Denpasar
Kabupaten Tabanan:
- Merajan Pasek Gelgel Batu Dewa Kangin, Pura Panti Pasek Gelgel Gobleg di Desa Sande, Pupuan, Tabanan
Kabupaten Karangasem:
- Pura Hyangaluh/Jenggala Besakih, Rendang, Karangasem
- Pura Penataran Badung, Desa Ogang Sidemen
- Pura Bendesa Manik Mas, Desa Muntig, Karangasem
Luar Bali:
- Pura Gunung Tengsong Lombok.
5. Buda Umanis Perangbakat (27 Maret 2019)
Kabupaten Gianyar:
- Pura Puri Agung Dalem Tarukan di Sawah Jero Agung Tarukan Pejeng Tampaksiring
- Pura Tirta Anom Padang Sigi Sading, Tampak Siring
- Pura Dadi Agung Pasek Bendesa Dukuh Manuaba Tegalalang
Kabupaten Jembrana:
- Pura Rambut Siwi Jembrana
- Pura Agung Pasek Dauh Waru Jembrana
Kabupaten Badung:
- Pura Batu Bolong Canggu, Kuta
Kabupaten Tabanan:
- Pura Pasek Marga Klaci, Tabanan
- Pura Pasek Tangkas Darma Reyanggede Tabanan
- Pura Srijon Tabanan
- Pura Pedarmaan Batursari Ngilis Jegu Penebel Tabanan
Kabupaten Buleleng:
- Pura Ratu Pasek Sangsit, Sawan, Buleleng
- Pura Desa Banyuning Buleleng
- Merajan Pasek Gelgel di Patemon
Kabupaten Klungkung:
- Pura Puncak Mundi Nusa Penida.
Baca Juga: Waspada Kebakaran Hutan! Bali Diperkirakan akan Kemarau Bulan April


text:
Olih: I Ketut Kébék Sukara
Jaman kaliné kaucap kalu,
tingkah anaké makejang kaku,
ané cén jujur ané cén guyu,
tingkahné patut makejang ngaku.
Munyiné manis kadi madu,
alus banban kenehé ngrayu,
ngaé lélor makejang ngugu,
tan madaya pamuputné ngagu,
Politik kadi nyawan ngalu,
di bungut madu di ikuh cetik tungu,
disubané lantas dados ratu,
rakyat betén sing karungu,
Nirgamayang rakyaté puniku,
kadi tunjung tan pabanyu,
masyarakat layu tan pabayu,
ulian ngugu ané tan cumpu.
NB: Puisi kakawian I Ketut Kébé Sukara sané mamurda “Politik Nyawan Ngalu” puniki naanin kawedar ring rubrik Bali Orti (Bali Post) rahina Redité Umanis, 14 Séptémber 2014
Subscribe to: Post Comments ( Atom )


text:
Pada saat puser bayi sudah lepas, dibuatkan upacara dengan urutan sebagai berikut:
- Nunas Tirta : Pengerapuhan, Pengelukatan, Pengening di Sungai (Tukad)
- Pebaktian di Duuring Aturu (di atas tempat tidur) dilanjutkan dengan nuur tirta untuk ngerapuh pelangkiran
- Ngerapuh Pelangkiran
- Pebaktian di pelangkiran dengan sapa ketah sebagai berikut: Inggih lugra titiang ring pare pengemban, pengempu rare, wiadin pengemban semeton nyane sane megenah ring embang, mangde melinggih duaning niki wenten palaba majalaran antuk  . Ring wus nyari pebaktian ipun   mangda ledang mepaica panugraha wiadin ngempu I Legar Prana.
- Ngilenang Pematuh / Pesikepan
- Nunas Paseban ring sanak (semeton) sang rare (Legar Prana)
- Nangiang semeton sane mependem
- Rapuh aji tirta saking Duur Aturu
- Ngemargiang Paseban
- Penyelamatan


text:
Kidung Manusa Yadnya (Perkawinan) 1
19.26 Kidung No comments
Kawitan Tantri
Wuwusan Bhupati. Ring Patali nagantun.
Subaga wirya siniwi. Kajrihin sang para ratu.
Salwaning jambu warsadi. Prasama hatur kembang tahon.
Tuhu tan keneng api. Pratapa sang prabu Kesyani ruktyeng sadnyari.
Sawyakti Hyang Hari Wisnu. Nitya ngde ulaping ari.
Sri dhara patra sang katong.
Wetning raja wibawa, mas manik penuh.
Makinda yutan ring bahudanda. Sri Narendra, Sri Singapati,
Ujaring Empu Bhagawanta. Ridenira panca-nana.
Bratang penacasyan.
Hatur Hyang Dharma nurageng bhuh.
Kadi kreta yuga swapurneng nagantun Kakwehan sang yati.
Sampun saman jayendrya. Weda Tatwa wit. Katinen de Sri Narendra.
Nityasa ngruci tutur. Tan kasareng. wiku apunggung wyara brantadnya ajugul.


text:
Olih:
Putu Eka Guna Yasa
Ĕda
suud ngulik sasana, miwah tattwa yan ada mbahang nyilih, Tattwajnyana Darma
Putus, miwah Bhuana Kosana lan Asta Maha Jnyana Guna rum, yadin soroh Tutur
Selam inger-inger palajahin.
[Geguritan Loda, Pupuh Pangkur: 4]
Kecap
sastrané ring ajeng lungsur titiang saking empehan pikayunan Ida Cokorda
Denpasar sajroning kria sastra kakawian Idané sané mamurda Geguritan Loda.
Kakawian sané akéh maosang indik kadyatmikan punika, ring panguntat nugesang
mangda iraga pageh nelebin sasana tur tattwa. Tios ring tattwa
sané mapaiketan ring agama Hindu, Geguritan Loda taler nyaratang mangda sang
sané ngwacén kria sastrané punika mlajahin Tutur Selam utawi Islam. Napi mawinan?
Manawi Ida Sang Pangawi mapikayun mangda i raga mauwah agama dados Islam?
Pastika nénten! Mlajahin Tutur Selam mabinayan ring ngadegang ajah-ajah punika
pinaka agama.
Pawarah
Ida Cokorda Dénpasar mangdané iraga taler mlajahin Tutur Selam nénten wantah kapicayang
ring anak lian, sakadi patapan babakan dapdap. Saking kria sastran Idané sané
lianan sakadi Geguritan Nengah Jimbaran, prasida kauningin yéning Ida
yukti-yukti madrué pangwruh sané katah ring Tutur Selam. Anut ring murdannyané,
Geguritan Nengah Jimbaran nyritayang salampah laku I Nengah Jimbaran sané mawit
saking Tampakgangsul tatkala ngruruh jiwatman somah ipuné sané padem sangkaning
pangrabdan koléra ring Dénpasar. Saking wantuan anak lingsir, I Nengah Jimbaran
prasida kacunduk sareng somah ipuné ring niskala. Sakéwanten anaké lingsir
punika mabesen mangdané ipun nénten nyaurin sakancan baos somahnyané, yadiastun
rasa kangennyané tan pawates ngebekin langit. Sangkaning sarat manahipuné
katemu, I Nengah Jimbaran matur kadi sapuniki:
Hamba junjung sribu
junjung, ingĕtkĕn di dalĕm hati, insaallah jangan lupa, berkatnya tuan
sendiri, orang tua lantas jalan, perlahan ke atas naik.
[Geguritan Nengah Jimbaran, Pupuh
Ginanti: 22]
Punggelan
geguritané ring ajeng nganggén kruna insaallah tatkala Nengah Jimbaran
ngaturang parama suksma tur mautsaha nénten pacang lali ring pituduh anaké
lingsir. Manawi sangkaning nganggén basa Melayu, kruna insaallah kaanggén
olih Sang Pangawi. Sakéwanten, nglangkungin bebuat sajroning ngadungang
kakawian sareng basa sané kaanggén, Cokorda Denpasar nelebin taler ajah-ajah
Islam sakadi wacanan Idané ring Geguritan Loda. Panarka yéning Ida ngwikanin
indik-indik Islam taler prasida kakeniang maduluran antuk nuréksain kakawian
Idané sané mamurda Purwa Sanghara. I rika ida maosang:
Ne marupa pandita
kaaksi, sajatiné nyaman I Taksaka, sané ngaturang nyambuné, ring sampun puput
matur, jaya jaya nuli mapamit, tur sampun kaganjaran, nuli raris mantuk
manggargiang ka patala, kocap reké sampun waktu magrib, yén cara basa
Arab.
[Geguritan
Purwa Sanghara, Puh Dangdang: 30]
Majalaran antuk
lengkara waktu maghrib yén cara basa Arab sané kabaosang ring Geguritan
Purwa Sanghara, iraga prasida mastikayang Cokorda Denpasar waged ring ajah-ajah
Islam, sanistannyane Ida nelebin agama sane mawit saking jagat Arab punika.
Napi tetujon mlajahin indik-indik Islam? Patakéné puniki méweh antuk titiang
nyaurin. Sakéwanten, maduluran antuk makudang-kudang pustaka sané madaging
cecirén Islam, titiang ngamanahang para panglisiré sané paplajahannyané sampun
tegeh ngambara, nénten ewuh pakewuh Ida yéning wénten ajah-ajah Islam sané ngranjing
matunggilan ring agama Hindu. Panampéné punika kapolihang ri sampuné ngwacén
samatra makudang-kudang pustaka lontar sané madaging indik Islam sakadi Usadha
Manak, Ratuning Usadha, Kanda Wesi, Panerang, Pangraksa Jiwa, miwah sané
lian-lianan.
Usada Manak sané akéh
maosang sarana nambanin para istri tatkala keni pinyungkan sajroning mobot
miwah ngembasang anak alit nyurat mantra sané nganggén basa Arab tur
ngranjingang pangrastiti ring Allah miwah Muhamad. Pustaka inucap maosang
mantra-mantrané kadi sapuniki:
nihan tamban krêng
ngalabuhang…..Ma, Ong tutup kañcing bwana Alah bwana kêling, tutupana
gêdong Alah, wuwus pêpêt, śarìrane syanu, têka pêpêt, 3, śa, yeh mawadah sibuh
inumakêna, śisanya anggon makoñceng. Pangañcing, ma, Ong mang Alah Om
mang, kañcing kukañcing Alah, kinañcingan dening Muhamat, apan
aku ngadok dewa pamungkah, pangañcing Muhamat, lah ilah, ilêlah, Muhamat
darahsululah, śa, yeh añar mawadah sibuh inumakêna, śisanya anggen
makoñceng.
[Lontar Usada Manak, 1b]
Tamba para istri sané
sering ngalabuhang manut Usada Manak ring ajeng nganggén sarana marupa toya kawadahin
antuk sibuh. Toyané raris kajangkepin antuk mantra mapangawit Ong tur
kalanturang antuk pangacep ring Alah taler Muhamad. Pranawa Ong manut pustaka
Bhuwana Kosa wantah niasa Ida Sang Hyang Siwa. Patemon pranawa Ong sane
nyihnayang Agama Hindu miwah pangrastiti ring Alah tur Muhamad nyihnayang
ajah-ajah Islam kawigunayang pinaka sarana matetamban ring Bali.
Mantra maambu Islam
taler kakeniang ring pustaka Ratuning Usada. Pustaka sané katah maosang indik
tata cara nengerin pinyungkan saking kahanan sarira sang sungkan punika maosang
mantra mabasa Arab tatkala nlatarang indik tamba panes. Sang keni pinyungkan
panes prasida kauningin malarapan antuk nguratiang ireng penyingakan sang
kalaran sané mawarna sada gading, uat panyingakané masawang bang, tur
anak-anakan penyingkannyané mawarna kuning tua. Wit sungkan panesé puniki kaniasaang
wantah saking raksasa sané maparab Anaki Reweh. Raksasa punika tatkala
ngadakang saking panes antuk ngamedalang suara Ah kun mayakun. Mangda
prasida ngicalang pangrabdan i raksasa Anaki Reweh, sang sané ngamargiang
tatamban patut ngulengang pikayun ring Ki Sugian. Raksasa Ki Sugian sané
ngamedalang suara Ah suddha kun prasida ngawinang sang sungkan waras
kajatimula. Wijaksara Ah wantah bacakan aksara dwi aksara sané sering
kaangén pinaka niasa toya, taler lengkara kun mayakun katarka mawit
saking kitab suci Al Qur’an Surah Yasin, 82*.
Lianan ring baga usada,
mantra-mantra maambu Islam taler kakeniang ring pustaka Kanda Wesi miwah
Pangraksa Jiwa. Kakalih pustaka inucap sujatinnyané mabuat pisan kawacén olih
para janané sané nelebin indik Dharma Kapandéan santukan madaging suksman
sakancan besi sané wénten ring bhuwana miwah panunggalannyané ring sarira. Tatkala
maosang indik nyama pat, wénten kecap mantra matatanjénan ring nyama-nyamané
punika antuk sasapan kadi puniki:
I Jabrail, I Mĕkail, I
Srapil, I Ramān, I Katibin, ĩki ñama pĕtpĕt, ragāne di tngah.
Ngaturin madhahār, bisĕmilah, ĩka ngaturin madhahar.
[Lontar Kanda Wesi, 5 a]
Pababayon, ma, bismilah,
alah umah, sarining bumi, bumi masi nurwaddhang, mune anluh nabi ngis uruning
gni, sidi mantranku
[Lontar Pangraksa Jiwa, 10 b]
Kruna bisemilah sané
kaucapang tatkala ngaturin nyama pat punika mangda sareng-sareng madahar tur
ngentegang bayu, jenar pisan mawit saking ajah-ajah Agama Islam. Kantos mangkin
nyama Selamé sadurung ngawit makarya stata ngucapang kruna bismillah
mangda sakancan pamarginnyané antar. Manawi yéning ring agama Hindu, sadurung
kramané ngawitin makarya patut ngulengang pikayun saha nguncarang Ong
Swastyastu utawi Ong Awighnamastu.
Pinaka panyangkep kawéntenan
ajah-ajah Islam ring pustaka kawisésan, ngiring uratiang mantra panerang sane
mamurda Panerang Haji Suléman puniki.
Panrang Haji Suleman,
śa, sakawenang, ma, bhismillah irahman i rahi, tungguna sakawetan, nirahhamin,
brahma anyahan, mumur mega angbubu, nirrahim, aku angagĕm cameti hĕmas Bagenda
Suleman, aku githik gumi wetan, gubar kalanganing wetan, apa mulaning gubar,
Bhattara Iswara anggĕsĕng mega…..
[Lontar Panerang 16 b]
Sakadi sané ketah
kauningin, Haji Sulaiman wantah silih tunggil Nabi sajroning Agama Islam sané
kaadegang duk warsa 970 sadurung Maséhi. Haji Sulaéman wantah Raja Israél sane
kabaosang kirang langkung ping 27 sajroning Al-Quran. Titiang durung tatas
pisan yéning ring Israél wénten utsaha maprakanti ring jagat pamekas langit, mangdané
langité nénten nibakang sabeh ke jagaté. Sakéwanten ring Bali, parab Haji Suleman
punika kaacepang mangdané prasida nundung gulem ring akasané sané pacang
nedunang sabeh.
Sira sané nyurat
pustaka-pustaka kawisésan antuk ajah-ajah Islam ring ajeng? Kantos mangkin
durung prasida jenar kauningin. Sakéwanten, makudang-kudang pustaka sané
muatang indik Islam ring ajeng mastikayang yéning para jana Baliné sané nelebin
baga agama nénten wantah ngruruh ajah-ajah saking Hindu. Ajah-ajah saking agama
lianan sakadi Islam taler katelebin mangdané prasida negepin kawigunan agamané
sajroning kauripan. Agama sujatinnyané nénten wantah kaanggén titi pangancan
olih manusané tatkala ngaturang suksma antuk sakancan paican Ida Sang Hyang
Embang, sakéwanten taler anggen sajroning parindikan sané sakala ring kauripan.
Yéning sampun
mapaiketan ring kemanusan sakadi nambanin anak sungkan, nerangang langit
tatkala wénten cihna sabeh ring sameton sané madrué karya, asapunika taler
sakancan pangraksa jiwa, para leluhur druéné nénten salit arsa munuh ajah-ajah
saking agama lianan pamekas Islam. Munuh ajah-ajah puniki wantah silih tunggil
brata utama sané kabaos uccha wreti bratta: nuduk ajah-ajah anggén matulung
ring anak kasengsaran. Ajah-ajah puniki nénten pacang ngawinang sradha druéné
ring Agama Hindu nguredang, sakéwanten malah nyansan nginggilang.
Pustaka sané madaging ajah-ajah
Islam sajroning kesusastraan Hindu Bali puniki nugesang pakilitian pantaraning
“panyamabrayan” Hindu sareng Islam. Nénten wantah ring sastra, sampun saking
iluning ilu iraga ring Bali urip-nguripi sareng wargi Islam. Wénten wargi Islam
ring Saren Budakeling, Kapaon, Serangan, Pagayaman, Loloan, miwah sané lianan
sané sampun kasengguh Nyama Selam. Banten aturan sané nénten masrana daging
bawi taler ketah kabaos Nyelam. Mugi-mugi indiké puniki prasida kadadosang
pratiwimba sajroning nyaga panyamabrayan, tatkala akéh para janané nganggén
agama pinaka srana ngruruh kekuasan. Rahajeng Idul Fitri ring Nyama Selam sané
wénten ring sajebag jagat.
*) Salanturnyané
durusang wacén, Soewito Santoso ring buku The Kalimosada of Bali warsa 1979.
Putu Éka Guna Yasa
embas ring Banjar Selat Tengah, Bangli, 6 Januari 1990. Mangkin dados dosén ring Jurusan Bahasa Bali Unud. Nerjemahang makudang-kudang lontar, pemenang Pemuda Pegiat Literasi widang jasa saking Paguyuban Duta Bahasa Provinsi Bali 2018. Kakawiannyané kawedar ring makudang-kudang média masa, wiadin ring cakepan luiré Bali Post, Pos Bali, Prabhajnana (I, II, III), Angripta Rum.


text:
Lirik & Chord Lagu Bali "Tusing Suud Matimpal - Dewi Carangsari" + Video Clip - Om Swastyastu, Yening maosang tembang2 pop Bali ring panglimbak jagate mangkin, sampun akeh sane ngawetuang tembang2, artis2 lan band2 tembang pop Bali. Silih sinunggil band sane hits, wenten Dewi Carangsari. Tembang sane kamedalang punika wenten sane mamurda Tusing Suud Matimpal. Tiang pinaka silih sinunggil fans saking Dewi Carangsaripuniki. Penasaran indik tembang2nyane? ring sor puniki sampun kasiagayang link liriknyane, plus kajangkepin sareng video clipnyane. Inggih langsung kemanten cekidot....
Murda: Tusing Suud Matimpal
Vocal: Dewi Carangsari Intro:
D G D A
Bm F#m G A
D F#m
suud matunangan, suud mademenan
G A D
boya suud raga matimpal
D Em
mirib tusing jodoh amone semayane
G A D A
tusing ngidang buin lanturang
D
sing ngidang ngengsapang
F#m
sing ngidang ngilangang
G A D
beli singgah di hatin tiang
D
ngaba crita tresna
Em
ane dadi kenangan
G A D
iraga taen mademenan
G
pengidih tiang lan ja jani biasang
D
patute metakon ketemu di jalan
Em
apa buin bli kal ngajak SMS-an
G A
lan jani biasang
Reff:
D
yen suud matunangan
A D
boya ja suud metimpal
Em
nanging yen metimpale
G A D
tusing misi mademenan
Interlude: D G Bm A D G D A Bm F#m G A
D
sing ngidang ngengsapang
F#m
sing ngidang ngilangang
G A D
beli singgah di hatin tiang
D
ngaba crita tresna
Em
ane dadi kenangan
G A D
iraga taen mademenan
G
pengidih tiang lan ja jani biasang
D
patute metakon ketemu di jalan
Em
apa buin bli kal ngajak SMS-an
G A
lan jani biasang
D
yen suud matunangan
A D
boya ja suud metimpal
Em
nanging yen metimpale
G A D
tusing misi mademenan
Outro: D G A D
Baca juga Lirik, Chord/Kunci Gitar dan Terjemahan lagu lainnya dari Tusing Suud Matimpal
chord, kunci gitar Tusing Suud Matimpal - chord, kunci gitar Dewi Carangsari, chord, kunci gitar Dewi Carangsari, chord, kunci gitar Dewi Carangsari Bali, chord, kunci gitar Dewi Carangsari, chord, kunci gitar Dewi Carangsari, chord, kunci gitar Dewi Carangsari Bali - chord, kunci gitar Tusing Suud Matimpal, lagu baru Bali, tembang pop Bali, lagu Bali anyar, lagu Bali lawas, lagu lagu Bali, tembang pop Bali, lagu baru2017,tembang pop Bali 2017, chord lagu Bali, lirik lagu Bali, litik tembang pop Bali, lagu chord, kunci gitar Dewi Carangsari, chord, kunci gitar Dewi Carangsari, chord, kunci gitar Dewi Carangsari Bali, tembang chord, kunci gitar Dewi Carangsari, chord, kunci gitar Dewi Carangsari, chord, kunci gitar Dewi Carangsari Bali, chord, kunci gitar Dewi Carangsari, chord, kunci gitar Dewi Carangsari, chord, kunci gitar Dewi Carangsari Bali, tembang saking chord, kunci gitar Dewi Carangsari, chord, kunci gitar Dewi Carangsari, chord, kunci gitar Dewi Carangsari Bali, lagu baru chord, kunci gitar Dewi Carangsari, chord, kunci gitar Dewi Carangsari, chord, kunci gitar Dewi Carangsari Bali, chord chord, kunci gitar Dewi Carangsari, chord, kunci gitar Dewi Carangsari, chord, kunci gitar Dewi Carangsari Bali, kunci gitar chord, kunci gitar Dewi Carangsari, chord, kunci gitar Dewi Carangsari, chord, kunci gitar Dewi Carangsari Bali, lirik lan kunci chord, kunci gitar Dewi Carangsari, chord, kunci gitar Dewi Carangsari, chord, kunci gitar Dewi Carangsari Bali


text:
Ada tuturan satua I Kidang tekén I
Cekcek.
Kacerita I Kidang nyangkepang
timpal-timpalné. Di duurné I Kidang nyangkepang ada cekcek abesik ngepil di langit-langit
umah pasangkepanné. Di sedek I Kidangé nguntul, laut ngenceh ba duur, kenaina I
Kidang baan enceh Cekceké.
Duaning kakéto, dadi brangti I
Kidang kéné munyinné, “Yéh né iba cekcek, dadi kaliwat langgia pesan iba tekéning
kai. Dadi iba ngencehin kai tur bani iba ngungkulin kai masangkepan. Buina budi
kénkén ento iba, saking iba mabudi matiang kai. Apa iba mabudi nandingin
karirihan kainé. Indaang jani dini pesuang karirihan ibané, apang kai nawang!”
Kéto pamunyin I Kidangé, lantas masaut I Cekcek, “nah iba kidang, bas
liwat-liwat iba nyakitin kuping pamunyin ibané tekén kai. Kéné sujatin kainé,
saking kai mabudi nawang karirihan ibané.”
Mara kéto munyin I Cekceké, lantas
masaut I Kidang, “Ih iba Cekcek, lamun iba mabudi nawang karirihan kainé, jalan
jani magangsar-gangsaran malaib, tur né tampul umah pasangkepané anggon
pasuryakan, nyén ja malunan neked di tampulé né, ia menang. Tur yan awaké kalah
lautang awaké tampah ajak nyaman ibané makejang!”
Déning kéto munyinné I Kidang,
lantas masaut I Cekcek, “nah Kidang yén bantas kéto, kai nandingin karirihan
ibané nanging da jani, ané buin mani kawitin patandinganné.” Kéto munyin I Cekceké
lantas I Kidang nyak ajaka buin maninné matanding.
Kacrita jani déning suba pada
pragat pasubayanné, lantas I Cekcek makenéh-kenéh, kéné kenéhné. “Béh jani kénkénang
nayanang, déning ia mula gancang mlaib. Ah melah jani kéné abeté madaya, alih
timpalé, kumpulang ajak makejang, ditu lantas i déwék mapitungan ngajak timpalé.”
Disubané suud makenéh I Cekcek, lantas ataga timpalné makejang. Buin kejepné
teka lantas timpalné makejang, lantas ngomong I Cekcek tekén timpalné. “Ih cai
pada jani beli kéné tekén cai, sawiréh beli ané buin mani lakar matanding
ngajak I Kidang malomba, mapasuryakan tampul umah pasangkepé, nyén ja malunan
teked di tampul umahé, ento ané menang. Déning I Kidang mula gancang mlaib, yén
jani tusing indrajalaang, janten beli kalahanga, yén kalah baan I Kidang, jalan
tampah ajak makejang, déning ia I Kidang masubaya kéto. Cendekné, jani kéné
dayan beliné, cai Cekcek dini nongos di tampulé beli nongos, di punyan kayuné
di lakar tongosé nyumunin mlaib. Yan pradé I Kidang makaukan lantas cai masaut.
Kéto masi di mlipetané beli nyautin pakaukanné I Kidang.” Kéto parembugné I
Cekcek.
Gelisin tuturan satua, jani teka
dina pasubayanné, tusing makelo lantas teka I Kidang tur ngomong, “Ih Cekcek,
jani suba payu muber-uberan.”
Masaut I Cekcek, “nah payu, sakéwala
jalan ngawitin uli di punyan kayuné!”
“Jalan,” kéto I Kidang. Déning kéto
madabdaban lantas I Cekcek tur ngingetang parembugné ané ibiné. Jani malaib
lantas I Kidang tur kauk-kauk, “suba Cekcek?”
“Suba, jani payu,” kéto I Cekcek. Béh
palaibné I Kidang masepuk baana buké. Jani crita das nganteg di tampulé I
Kidang mlaib lantas makaukan, “ih, Cekcek cai dija?”
Masaut I Cekcek ané di tampulé,
“Kai dini di tampulé Kidang.”
Mara kéto ngomong I Kidang, “béh,
saja ririh cai Cekcek. Nah jani buin mlaib mlipetan.” Ngulahang pesan I Kidang
mlaib kanti bungkut-bungkut déwékné. Kéto masih mara das neked di punyan kayuné,
makaukan lantas I Kidang, “neked dija
cai Cekcek?”
Masaut I Cekcek di punyan kayuné, “Kai
suba dini di punyan kayuné.” Di subané neked di punyan kayuné ngomong lantas I
Cekcek, “ih iba Kidang, jani sawiréh makapindo iba kalah malomba, men kénkén
iba inget tekén pasobaya?”
Masaut I Kidang, “Nah cai Cekcek,
kai inget pesan tekén janji, déning kai saja kalah baan iba, da iba nampah kai.
Cendekné kai ngidih témpo tekén iba. Nah Cekcek, mani puan kai mati, dinumitis
kainé buin acepok, kai manadi siap biing selem miananan, tur yan cai mati disubané
cai numitis, manadi siap buik kuning rajah kebek, ditu mara patut cai ngalap
jiwan kainé.”
Kéto pasobayan I Kidange tekén I
Cekcek krana I Cekcek sing ja payu nampah I Kidang dugase ento.
Kéto katuturan siapé biing kalahanga
baan siap buik kuning rajah kebek kala di patajénan. Don klampuak don kunyit,
satua bawak buin kincit.
Kaketus
Saking:
Kembang Rampé Kasusastraan Bali Purwa sané
kapupulang antuk I Gusti Ngurah Bagus sareng I Ketut Ginarsa.


text:
site d'intérêt Sanur
- Agus Tri Homestay, Sanur, Bali, Indonésie
- Ajanta Villa, Sanur, Bali, Indonésie
- Aleesha Villas and Suites, Sanur, Bali, Indonésie
- Alia Home, Sanur, Bali, Indonésie
- Ancestors, Sanur, Bali, Indonésie
- Aquarius Beach Hotel, Sanur, Bali, Indonésie
- Bali Hai, Sanur, Bali, Indonésie
- Bali Hyatt, Sanur, Bali, Indonésie
- Bali Jade Villas, Sanur, Bali, Indonésie
- Bali Safari and Marine Park, Sanur, Bali, Indonésie
- Bambu Villa Sanur, Sanur, Bali, Indonésie
- Beach Café, Sanur, Bali, Indonésie
- Beach-Market, Sanur, Bali, Indonésie
- Bumi Ayu Villa, Sanur, Bali, Indonésie
- Café Batu Jimbar, Sanur, Bali, Indonésie
- Café Wayang, Sanur, Bali, Indonésie
- Club No. 1, Sanur, Bali, Indonésie
- Craft +, Sanur, Bali, Indonésie
- D'Abode Villa, Sanur, Bali, Indonésie
- Dampati Villas Bali, Sanur, Bali, Indonésie
- Dewata Minang, Sanur, Bali, Indonésie
- Ellora Villa, Sanur, Bali, Indonésie
- Exquisito Villa, Sanur, Bali, Indonésie
- Fairmont Sanur Beach Bali, Sanur, Bali, Indonésie
- Gateway of India, Sanur, Bali, Indonésie
- Gunakaya Homestay, Sanur, Bali, Indonésie
- Gustavbali Bed and Breakfast, Sanur, Bali, Indonésie
- Hotel Puri Tempo Doeloe, Sanur, Bali, Indonésie
- Hotel Segara Agung, Sanur, Bali, Indonésie
- Jagaditha Villas, Sanur, Bali, Indonésie
- Jambu Inn, Sanur, Bali, Indonésie
- Jazz Bar & Grille, Sanur, Bali, Indonésie
- Kalimantan, Sanur, Bali, Indonésie
- Kamuela Villas and Suite Sanur, Sanur, Bali, Indonésie
- Katala Villas, Sanur, Bali, Indonésie
- Kayu Manis, Sanur, Bali, Indonésie
- Kayumanis Sanur Private Villa and Spa, Sanur, Bali, Indonésie
- Kejora Suites - Designer Boutique Hotel, Sanur, Bali, Indonésie
- Kirana Home Stay, Sanur, Bali, Indonésie
- Klumpu Bali Resort, Sanur, Bali, Indonésie
- Kopi Bali, Sanur, Bali, Indonésie
- La Taverna Hotel, Sanur, Bali, Indonésie
- Lazer Sports Bar, Sanur, Bali, Indonésie
- Mahagiri Villas Sanur, Sanur, Bali, Indonésie
- Mama & Leon, Sanur, Bali, Indonésie
- Manik Organik, Sanur, Bali, Indonésie
- Ming, Sanur, Bali, Indonésie
- Museum Le Mayeur, Sanur, Bali, Indonésie
- Nan Ban Kan, Sanur, Bali, Indonésie
- Nelayan, Sanur, Bali, Indonésie
- Nike Villas, Sanur, Bali, Indonésie
- Nogo Bali Ikat Centre, Sanur, Bali, Indonésie
- Papaya Villa, Sanur, Bali, Indonésie
- Parigata Villas Resort, Sanur, Bali, Indonésie
- Pollok Art Shop, Sanur, Bali, Indonésie
- Praschita Bali, Sanur, Bali, Indonésie
- Pregina, Sanur, Bali, Indonésie
- Puri Mesari Hotel, Sanur, Bali, Indonésie
- Rumah Frangipani, Sanur, Bali, Indonésie
- Sanur Beach, Sanur, Bali, Indonésie
- Sanur Beach Market, Sanur, Bali, Indonésie
- Sanur Bookshop, Sanur, Bali, Indonésie
- Sector, Sanur, Bali, Indonésie
- Segara Village, Sanur, Bali, Indonésie
- Sindhu Beach, Sanur, Bali, Indonésie
- Sindu Guest House, Sanur, Bali, Indonésie
- Smorga’s, Sanur, Bali, Indonésie
- Subec, Sanur, Bali, Indonésie
- Sudamala Suites & Villas, Sanur, Bali, Indonésie
- Sunhouse Guesthouse, Sanur, Bali, Indonésie
- Taksu Sanur Hotel, Sanur, Bali, Indonésie
- Tamblingan, Sanur, Bali, Indonésie
- Tamukami Hotel, Sanur, Bali, Indonésie
- Tandjung Sari Hotel, Sanur, Bali, Indonésie
- The Pavilions Bali, Sanur, Bali, Indonésie
- The Village, Sanur, Bali, Indonésie
- The Zen Villas, Sanur, Bali, Indonésie
- Tirta Ening Agung Hotel, Sanur, Bali, Indonésie
- Tropical Bali Hotel, Sanur, Bali, Indonésie
- Villa Chinta 1, Sanur, Bali, Indonésie
- Villa Cinta @ Sanur, Sanur, Bali, Indonésie
- Villa Taluh, Sanur, Bali, Indonésie
- Villa Tulip, Sanur, Bali, Indonésie
- Vinandaka Homestay, Sanur, Bali, Indonésie
modifié le: 2019-07-22 09:33:29 UTC


text:
Sadurunge titiang manut-atur lugrayang dumun titiang ngaturang pangenjali umat druene
Om Swastyastu,
Majeng ring Bapak Kepala Sekolah sane banget wangiang titiang. Bapak ibu guru miwah
staf nyane wangiang titiang. Bapak Ibu dewan juri sane kusumayang titiang. Miwah pare
semeton sisiane sareng sami tresnain titiang. Angayu bagia uningayang titiang majeng ring
Ida Sang Hyang Widhi Wasa saantukan wantah sangkaning asung kerta wara nugraha Ida
mawinan titiang prasida kacunduk ring ida dane sakadi mangkin ring galah sane becik puniki.
Titiang jagi nyledin kelas X bahasane matur samatra nganginin indik Wanti Wasra SMK
FARMASI BINTANG PERSADA 3
Ring galah puniki titiang ngaturang rahajeng wanti warsa ring SMk farmasi bintang persada
kaping 3. Dumogi sekolah irage puniki tetep ajeg lan lestari yadiastun magenah ring
pinggiran kota, tan kerasa sekolahe puniki sampun mayusa 3 tiban, nanging yadiastun
sekolah irage wau 3 tiban, nenten kalah saing sekadi sekoloh-sekolahne sane lianan. Irage
dados sisia patut nglimbakang semangat belajar lan kerja keras mangda sekolah iragane
puniki nyumingkin akeh madue prestasi, ring rahina wanti warsa puniki, ngiring para sisiane
sareng sami mikayunin, irage nenten dados ayem, nenten dados males-males, nenten dados
manja, tur nenten dados maebuh-ebuhan utawi poya-poya. Patut rajin irage nyarengin irerame
megarapan rajin melajah mangde wenten anggen bekel nglanturang uripe ka pungkur wekas.
kaweruhane luir senjata, ne dadi prabotang sai, kaanggen ngaruruh merta, saenun ceningge
urip . pamekas irage patut eling ring swadarmaning sisia, patut seleg malajah manut sloka
Taki-takining swaka guna widya utawi masa muda masa belajar . Yening sampun sareng
sami jemet melajah janten generasi duwene pacang sayan mautama sane pacang nyangra
panegarane wekasan lan bisa ngamolihang prestasi ring sekolahan
Bapak Kepala, Bapak / Ibu guru miwah sametoh sami sane baktini titiang,
Titiang nunas majeng ring semeton titiange sareng sami mangda state menjaga nama baik
sekolah iragane puniki, mangda sekolah irage tetep ajeg, lan mangda semeton sareng sami
state berbudi pekerti luhur mangda benjang pungkur para semeton dados manusa
pangawunan sane sadurdama.. Titiang sareng sisiane matur sukma antuk ring kalanggengan
kayun Bapak / Ibu Guru sane yukti. Yukti sampun las karya makarya nenten memerihang
pangwelas artabrana pinaka Pahlawan Tanpa Tanda Jasa . Dumogi Ida Hyang Widhi Wasa
sangawelas kapitresnan Bapak / Ibu mawinan sayan ngamecikang kawibawaan sekolahe
puniki. Raris majeng ring para sisia sami titiang nunas mangda susrusa bhakti majeng ring
Hyang Widhi saha sadia ngalaksanayang saluir tata tertib sekolah. . Ingih, Bapak Kepala
Sekolah miwah Ibu guru miwah semeton sisiane sami Kadi asapunika titiang prasida aturang
ring galahe sane becik puniki, dumogi wenten pikeneh nyane. Manawi akeh kaiwangan
titiang, lugrayang titiang nglelungsur geng rena sinampura Om Santi, Santi, Santi Om


text:
Bebantenan jenis-jenis sesayut untuk para dewata dalam bacakan jenis-jenis sesayut dan isinya bagian I disebutkan yaitu sebagai berikut :
- Sesayut /Penuntun Dewa/ isinya:
Penek 3; Saraswati 3; orthi 3; pasepan 3; tulung urip 3; jajanya 3 galah; ketipat sambutan 3 galah; Iwaknya taluh bukasem 1; Mesampyan çri, metatakan beras jinah 225; raka woh-wohan genep dadi atanding.
Sega 3 pulung; metangkeb taluh dadar, magenah mahtelu; ditengah taluhe mepacekin sekar putih pada mekatih; Iwak manic taluh bukasem ayam 1; Tulung 2; Sedah; Jaje srwa galah; raka woh-wohan genep dadi atanding.
- Katur ring Bhatara Iswara | Sesayut /Puja-krtti/ Katur isinya :
Nasi isehan 1; metangkeb ulam ayam putih pinanggang 1; pacekin sekar tunjung 1; kwangi 3; kampid ayame pacekin padma; ikuhnya misi tulung 2, tulung hurip 1, magenah ring ikuh; Sedah; Jaje sarwa galah; raka woh-wohan genep tinanding; dadi awadah.
- Katur ring Bhatara Brahma | Sesayut /Candra-Ghni/ isinya :
Tumpeng 1; pacekin muncuk tumpenge misi dhamar mewadah kulak taluh siyap 1; pacekin sekar bang wah-empat sornya; mwah pacekin sekar bang meileh; kwangi 3 sadahang ring tumpenge; mehiwak hati; Tulung 2; Sedah; Jaje galahan; raka who-wohan dadi atanding.
- Katur ring Bhatara Mahadewa | Sesayut /Tirttha-mrtta-sari/ isinya:
Tumpeng 1; muncuk tumpenge misi gedhah anyar ; sekar tunjung 1; awak tumpenge pacekin sarwa sekar ; kwangi 3; sadahang ring tumpenge 6; Iwak taluh 1; tulung 2; Sedah; Jaje sarwa galah; raka woh-wohan genep dadi awadah.
- Katur ring Bhatara Wisnu | Sesayut /Ratu Agung/ isinya :
Tumpeng 1; muncuk tumpenge misi taluh itik 1; pacekin cempaka akatih; ring madyan tumpenge pacekin cempaka mah-empat; ring sornya pacekin sarwa sekar mileh; sadahin kwangi mah-empat; tulung 2; sedah; jaja sarwa galah; raka woh-wohan genep dadi atanding.
- Katur ring Bhatara Prathiwi | Sesayut /Hider Bhuwana/ isinya :
Sega Citakan 1; pacekin kwangi bilang bucu; sekar meider ring segane; ditengah misi tulung hurip 1; Iwak salwirnya; Jaje sarwa galah; Sedah; raka woh-wohan genep dadi atanding.
- Katur ring Bhatara Akasa | Sesayut /Munggah-phala isinyanya:
Tumpeng 1; muncuk tumpenge pacekin sekar putih akatih; ring madyane pacekin sekar putih meileh; Iwak taluh siyap 1; tulung 2; Sedah; Jaje sarwwa galah; raka woh-wohan genep dadi atanding.
- Katur ring Bhatara Mahesora | Sesayut /Siddha-karya/ isinya :
Sega mrepat, ring tengah segane misi tumpeng alit 1; segane mrepat pacekin kwangi bilang bucu; muncuk tumpenge pacekin sekar tunjung 1; Tulung 2; Sedah; Jaje galahan; raka woh-wohan genep; dadi atanding.
- Katur ring Bhatara Rudra | Sesayut /Siddha-Lungguh / isinya:
Sega Bunter ; mesusun cawan, misi nasi pusuh, disisin cawane pacekin kwangi mah-pat; nasine di cawane pacekin sekar pucuk bang lamba 1; Tulung 2; Sedah; Jaja sarwa galah, raka woh-wohan genep dadi atanding.
- Katur ring Bhatara Sangkara | Sesayut /Candhi-Kuçuma isinya :
Tumpeng 1; Muncuk tumpenge pacekin sekar tunjung 1; ring madyan tumpenge pacekin sekar mas, ganitri 3 katih; ring selaganya sadahin kwangi 3; Tulung 2; Sedah; Jaje sarwa galah; raka woh-wohan genep dadi atanding.
- Katur ring Bhatara Sambhu | Sesayut /Santika-Jati/ isinya :
Tumpeng 3, Gede 1 megenah ring arep, cerikan 2 megenah ring huri; pacekin sekar cempaka pade mekatih; ring madyaning tumpeng celekin sekar ratna meileh; muncuk tumpenge gede pacekin punggalan dedayan ental mebaong kewangi 2; tulung 2; Sedah; Jaje sarwa galah, raka woh-wohan genep dadi atanding.
- Katur ring Bhatara Bhatara Ghana | Sesayut /Siyadimaniloka/ isinya :
Tumpeng 5; gede 1 megenah ditengah, muncuk tumpenge sami medaging dammar ulih kulak taluh siyap kang patpat; ne ring tengah uli kulak taluh bebek 1; Tulung 2; Sedah; Jaje sarwa galah, raka woh-wohan genep dadi atanding.
- Katur ring Bhatara Sangagawe | Sesayut /Prayascitta-kawi/ isinya :
Tumpeng 3, Gede 1, cenik 2, muncuk tumpenge gede pacekin kwangi 3; tetebus 3 pasang, Luwirnya: putih, tridatu, suddhamala. Muncuk tumpenge cenik pacekin sekar pade mekatih; tulung 4; Sedah, Jaje sarwa galah, raka woh-wohan genep dadi atanding.
***